**Borsi Attila 9. évfolyamos matematika tagozatos tanuló.**

Már a 9. évfolyamon olyan versenyeredményeket ért el, ami példaértékű. Kortársai közül kiemelkedik céltudatosságával. Kíváncsisága, tudásvágya és érdeklődése sokrétű.

Motivált személyiség, aki kitartásával és szorgalmával kivívta a besis közösség elismerését. Kiváló alapokkal rendelkezik, ami gyors problémamegoldó képességével párosul. A versenyzés és a megmérettetés motiválja.. Precízsége és pontossága nemcsak a tanórákon, hanem a különböző versenyeredményeiben is megmutatkozik.

Többterületi tehetség. A Curie Országos Kémiaverseny területi döntőjének nyertese, az országos döntő 3. helyezettje. Irinyi János Országos Középiskolai Kémiaverseny országos 10. helyezettje. Medvematek GO őszi csapatversenyen aranymedve minősítést ért el csapatával. A Szőkefalvi Nagy Gyula Matematikai Emlékverseny döntőjében is szerepelt. A Nemzetközi Kenguru Matematikaverseny megyei döntőjének 1. helyezettje. A Zrínyi Ilona Matematikaverseny regionális 2. helyezettje, csapatban 1. helyezést ért el. Az Arany Dániel Matematikai Tanulóverseny döntőjébe is bejutott. A Bolyai Matematika csapatverseny Hunnia-Észak-körzet 5. helyezettje. A komplex gondolkodású, több tehetségterületű kreatív diákról bizonyára még sokat fogunk hallani.